# Classificació nutricional bàsica

La classificació nutricional bàsica defineix grups d'organismes, dividits segons les fonts d'energia per a viure, créixer i reproduir-se. Les fonts d'energia poden ser la llum i compostos orgànics i inorgànics; les fonts de carboni poden ser d'origen orgànic o inorgànic.
El terme respiració aeròbia, respiració anaeròbica i fermentació no es refereixen a grups nutricionals bàsics, però reflecteixen d'una manera simple el diferent ús d'acceptors possibles d'electrons en organismes particulars, com O₂ en respiració aeròbia, o NO₃$^-$, SO₄$^{2-}$ o fumarat en respiració anaeròbia, o diversos metabòlits intermedis en la fermentació. La fermentació sovint s'anomena fosforilació a nivell de substrat.

## Fonts bàsiques d'energia

Fotòtrofs: La llum s'absorbeix en pigments fotosintètics i es transforma en energia química. Quimiòtrofs: S'allibera energia d'enllaç d'un compost químic.
L'energia s'emmagatzema en l'ATP, carbohidrats, lípids o proteïnes. Finalment, aquesta energia s'usa per als processos vitals.
Alguns bacteris poden alternar la fototròfia i la quimiotròfia segons la disponibilitat de la llum.

## Fonts bàsiques en la reducció

Organòtrofs: Com donadors d'electrons es fan servir compostos orgànics. Litòtrofs: Com donadors d'electrons es fan servir compostos inorgànics.
Els electrons d'equivalents de reducció es necessiten pels dos tipus anteriors, per fer funcionar les reaccions redox que transfereixen energia. Els donadors d'electrons es capturen del medi ambient.
Els organismes organotròfics sovint també són heterotròfics. Similarment els organismes litotròfics sovint també són autotròfics.
Alguns bacteris litòtrofs poden utilitzar diverses fonts d'electrons.

## Fonts bàsiques de carboni

Heteròtrofs: Els compostos orgànics es metabolitzen per aconseguir el carboni. Autòtrofs: Es fa servir diòxid de carboni (CO₂) com a font de carboni.

## Energia i carboni

Un organisme quimioorganoheterotròfic és aquell que requereix substrats bioquímics orgànics per a aconseguir el carboni i produeixen la seva energia per oxidació-reducció d'un compost orgànic. Aquest grup es pot subdividir en descomponedor, herbívors i carnívors.
Els organismes quimioorganotròfics oxiden els enllaços químics en els compostos orgànics els quals inclouen la glucosa, greixos i proteïnes.
Tots els animals són quimioheterotròfics com també ho són els fongs Protozoa, i alguns bacteris. La diferència important entre aquest grup és que els quimiorganotròfics oxiden només compostos orgànics, mentre que els quimiolitotròfics usen compostos inorgànics com a font d'energia.

## Taula

| Font d'energia | Font d'equivalent reductor | Font de carboni | Nom |
| Llum Foto- | Organic -organo- | Orgànic -heteròtrof | Fotoorganoheteròtrof |
| Llum Foto- | Organic -organo- | Diòxid de carboni -autòtrof | Fotoorganoautòtrof |
| Llum Foto- | Inorgànic -lito- | Orgànic -heteròtrof | Fotolitoheteròtrof |
| Llum Foto- | Inorgànic -lito- | Diòxid de carboni -autòtrof | Fotolitoautòtrof |
| Compostos químics Quimio- | Orgànic -organo- | Orgànic -heteròtrof | Quimioorganoheteròtrof |
| Compostos químics Quimio- | Orgànic -organo- | Dòxid de carboni -autotrof | Quimioorganoautòtrof |
| Compostos químics Quimio- | Inorgànic -lito- | Orgànic -heteròtrof | Quimiolitoheteròtrof |
| Compostos químics Quimio- | Inorgànic -lito- | Diòxid de carboni -autòtrof | Qimiolitoautòtrof |

## Mixòtrofs

Alguns organismes, normalment unicel·lulars, poden canviar entre diferents sistemes metabòlics, per exemple, entre fotoautrofia i quimioheterotrofia.
Aquests organismes mixotròfics poden dominar en el seu hàbitat.

## Referències

* ↑ Brock Biology of Microorganisms Definitions of metabolic strategies to obtain carbon and energy Arxivat 2013-08-01 at Archive.is
* ↑ Kenneth Todar. «The Microbial World». Nutrition and Growth of Bacteria, 2009. Arxivat de l'original el 2014-03-01. [Consulta: 31 desembre 2011].
* ↑ Kelly, DP; Julie Mason, Ann Wood. Energy Metabolism in Chemolithotrophs. Springer, p. 186–187.
* ↑ R. Rippka Photoheterotrophy and chemoheterotrophy among unicellular blue-green algae Arxivat 2020-08-25 a Wayback Machine. Archives of Microbiology; Volume 87, Number 1 / March, 1972; doi:10.1007/BF00424781
* ↑ Alexander Eiler Evidence for the Ubiquity of Mixotrophic Bacteria in the Upper Ocean: Implications and consequences Arxivat 2013-08-01 at Archive.is Appl Environ Microbiol. 2006 December; 72(12): 7431–7437; doi:10.1128/AEM.01559-06